PÁLYÁZATI HIRDETMÉNY

Balatonakali Község Önkormányzata a tulajdonában lévő

„beépítetlen terület” értékesítésére pályázatot hirdet

Pályázati hirdetmény 6

1.) Balatonakali Község Önkormányzata Képviselőtestületének 89/2025. (V. 28.) számú ha-tározata értelmében értékesítésre hirdeti meg a Balatonakali **504/7 hrsz**-ú, - helyileg a Levendula sétányon található -, **675 m2** alapterületű (közművesítési csatlakozási lehetőség - víz, csatorna, villany, gáz - az ingatlan előtt az utcában) építési telkét az alábbi feltételekkel:

- Az ingatlan per-, igény- és tehermentes.

- Az Önkormányzat a csatorna rákötés érdekeltségi hozzájárulását elengedi.

2.) Az ingatlan tulajdonjogának megszerzési időpontja: a vételár teljes kifizetését követően.

3.) A telek kikiáltási ára: **44.937.000,-Ft**, azaz: Negyvennégymillió-kilencszázharminchétezer Forint **+ ÁFA.**

A pályázaton való részvételt az Önkormányzat a 12083002 – 00137233 - 00100002 számú költ-ségvetési számlájára történő 5 Millió Ft bánatpénznek a beadási határidőig történő előzetes befizetéséhez köti.

Több jelentkező esetén licitálásra kerül sor.

A nyertes pályázó esetén a vételárba a fenti összegű bánatpénz beleszámít. Azonban, ha a nyertes nem köt adásvételi szerződést vagy a vételár fennmaradó részét nem fizeti - 2 hónapon belül - meg, a bánatpénz összegét elveszíti.

A többi pályázó a bánatpénzt a tárgyalást követő 5 napon belül visszakapja.

4.) **A pályázatot 2025. július 18.-án 12.00 óráig írásban lehet benyújtani** „Telekvásárlási pályázat 504/7 hrsz.” jeligével ellátva a polgármesternek.

(Cím: 8243 Balatonakali, Kossuth L. u. 45.).

A pályázatnak tartalmaznia kell: a pályázó(k) nevét, a címét, elérhetőségét, nyilatkozatot há-zasság/élettársi kapcsolat fennállásáról; nyilatkozatot a pályázati feltételeknek az elfogadásáról és a bánatpénz befizetésének igazolást.

Jogi személy esetén cégkivonat, döntési jogosultság igazolása, ügyvezető/képviselő aláírási címpéldány.

5.) A pályázati tárgyaláson – előzetes értesítés nélkül – a Tihanyi Közös Önkormányzati Hiva-tal Balatonakali Kirendeltségén (Balatonakali, Kossuth L. u. 45.) 2025. július 22.-én de. 14.00 órakor, csak az a pályázó vehet részt, aki pályázatát az előírt tartalommal és határidőben erre az ingatlanra benyújtotta.

Meghatalmazott csak szabályszerű meghatalmazással vehet részt a tárgyaláson.

6.) Több jelentkező esetében az ajánlattevőknek az ingatlan vételárára licitálni kell a pályázati tárgyaláson.

A pályázók megszabott min. 100.000,-Ft licitlépcsőkkel licitálhatnak egymás ajánlatára. Ettől magasabb licitlépcsőben a pályázók közösen megállapodhatnak.

A pályázatot az a pályázó nyeri el, aki a tárgyaláson a legmagasabb összegű vételár megfizetésére tesz ajánlatot.

Azonos összeget megajánlók között az alábbi priorítási sorrend a mérvadó:

I.) akali igénylő,

II.) (több) gyermekes család,

III.) házaspár,

IV.) élettársi kapcsolatban élők,

V.) egyedülálló.

Amennyiben a nyertes pályázó a fenti időn belül nem köt adásvételi szerződést vagy nem fizeti ki a vételárat, a sorban utána legmagasabb ajánlatot tevőt kell nyertesnek tekinteni.

A pályázat eredménytelen, ha az ajánlattevők egyike sem tett eleget az előírtaknak. A pályázatíró fenntartja magának a jogot a pályázat visszavonására.

Az adásvételi szerződés megkötésére abban az esetben kerülhet sor, amennyiben a Magyar Állam nem él A nemzeti vagyonról szóló 2011. évi CXCVI. törvény 14. § (2) bekezdése alapján biztosított elővásárlási jogával.

A telek a pályázati tárgyalás előtt Balatonakali, Levendula sétányon megtekinthető, szabadon bejárható.

Balatonakali, 2025. június 16.